Kola-20 Week 4 - RSGplus
Gepubliseer op 12/06/2020. 15/06/2020
Hier is Week#4 van ons KOLA-20 (Kom Ons Lewe Anders-20) Aksieplan.
Sneeu het die afgelope paar dae oor bykans die hele land geval.
Ek is terug in die Paarl. Ná 10 weke op Kirkwood in die Oos-Kaap, waar ek by my ma gebly het nadat my pa op 31 Maart in die grendeltyd dood is (nie aan Covid-19 nie). Ek het kom tyd soek om tot verhaal te kom, op my eie te treur oor my pa, werk in te haal, onderhoude te kom doen, te oefen.
Maar my brein het gevries. En my voete en my hele lyf. Ek wou net onder my duvet in kokon. Dit het te doen met die koue, en ook nie.
Ek is nie ‘n goeie voorbeeld nie. Ek wil almal aanmoedig en inspireer, maar ek kon nie eens myself die afgelope tien dae inspireer nie.
Maar ek gee beslis nie moed op nie. Volgende week is ‘n nuwe week. En dié naweek mag mens weer begin gholf speel, en tennis. En ons kan enige tyd van die dag enige plek stap (buiten op die strand).
Trek dus jou warm mus nader, en jou wolhandskoene. En gebruik jou masker om die lug wat jy inasem eers lekker warm te maak. Vir mense wat geneig is tot asma of oefenings-asma, kan dié warm lug dalk net ‘n sessie sonder asma beteken, want koue lug is vir sommige mense ‘n sneller vir asma.
Onthou om foto’s te stuur waar jy stap, of as jy ‘n plan gemaak het om binnenshuis te oefen, deel jou plan met ons.
Naby Rhodes in die Oos-Kaap
In die Matroosberg Reservaat by Ceres
Klik hier vir Week#3
Laai ‘n foto waar jy oefen, of jou gunsteling stappaadjie, of jou gesonder eetgewoontes op ons Ooggetuie blad of stuur dit aan my by gesond@rsg.co.za
Dans op die musiek wat vir jou speel.
Soms kan ons nie die musiek wat vir ons speel, verander of kies nie. Soms is dit op ‘n stadige ritme, in ‘n mineur toonaard. Maar jy kan steeds op die musiek wat speel, probeer dans, al is dit net om saggies op die stadige ritme te wieg. Dis klaar ‘n begin.
Moenie jou afsluit van die musiek nie, ook nie van jou eie binne-musiek nie.
Spieroefeninge: Herhaal week 1 se spieroefeninge, maar doen 3 stelle van 15 van elke oefening pleks van een. Alles gaan steeds oor jou ‘Core’ spiere.
In week#4 maak ons twee verdere veranderings:
Onthou: Jy sit die veranderings van Week#1, Week#2 en Week#3 voort:
Categories GesondheidKosLeefstylNuusbriewe RSG GesondOefening
Tags AksieplanGesond EetKola-20OefeningRSG